**Mats André Zuccarello Aasen** (født 1987) er en svensk ishockeyspiller som siden juli 2019 spiller for Minnesota Wild i National Hockey League (SHL). Han har tidligere spilt for New York Rangers og Dallas Stars i NHL, for Metallurg Magnitogorsk i Kontinental Hockey League (KHL), for MoDo i den Svenska hockeyligan og for L.I.K i GET-ligaen i Norge.

Han ble den sjuende nordmannen til å spille i NHL da han debuterte for New York Rangers den 23. desember 2010, og den tredje nordmannen i russiske KHL da han debuterte for Metallurg den 6. september 2012. Zuccarello Asen er utøverambassadør for den humanitære organisasjonen Right To Play. Han gikk på NTG Bærum i perioden 2003–2006.

Tidlig liv
----------

Zuccarello ble født den 1. september 1987 og vokste opp på Løren i Groruddalen. Han er av norsk og siciliansk opprinnelse. Som femåring begynte han på hockeyskolen til Hasle-Løren. Etter noen sesonger i Hasle-Løren gikk han til Vålerenga; han bodde da i Lillebergveien på Hovin. Han begynte på NTG Bærum høsten 2003, og gikk da inn i Frisk Asker. NTG ga ham muligheten til å kombinere skolegang og satsing på ishockey. Han utviklet seg som hockeyspiller under Robert Jonsson og Sergej Pusjkov, og i løpet av de tre årene på NTG gikk han fra å være en god ungdomsspiller til å bli en god seniorspiller. Deretter gikk han til GET-ligaen.

Klubbkarriere
-------------

### Frisk Asker

Zuccarello debuterte i Eliteserien i 2004 for Frisk Tigers. I 2007/2008-sesongen var han en svært sentral brikke i førsterekken til Frisk, og laget ble seriemestre den sesongen. Han ligger på femteplass på listen over spillerne med flest poeng gjennom tidene for klubben.

### MoDo

Zuccarello debuterte for den svenske eliteserieklubben MoDo i 2008/2009-sesongen, hvor han ble tildelt prisen «Årets nykommer». I sesongen 2009/2010 ble han ligaens toppscorer med 64 poeng på 55 kamper og kåret til ligaens «mest verdifulle spiller» – (*Most valuable player* – MVP). I september 2010 ble han også tildelt Gullpucken av Norges Ishockeyforbund.

### New York Rangers

I mai 2010 signerte Zuccarello for den amerikanske NHL-klubben New York Rangers. Han startet sesongen i Rangers' farmerlag Hartford Wolf Pack, et lag som senere ble omdøpt til Connecticut Whale.

Den 22. desember 2010 ble han hentet tilbake fra farmerlaget for å spille for New York Rangers ettersom Marián Gáborík var ute med skade. Han debuterte for New York Rangers den 23. desember 2010 i kampen mot Tampa Bay Lightning og ble med det den sjuende nordmannen som har spilt i NHL. Kampen endte med en 4-3-seier for Tampa Bay, med Zuccarello på scoringslisten i straffekonkurransen. Totalt var han på isen i 17 minutter og 52 sekunder, og endte til slutt med to skuddforsøk og to blokkerte skudd.

Etter å bli sendt ned til Connecticut Whales ble han hentet opp igjen den 27. desember for å spille mot New York Islanders. New York Rangers vant kampen 7-2, og Zuccarello noterte seg for sitt første målpoeng da han passet til Marián Gáborík som passet videre til Derek Stepan, som så satte inn kveldens siste mål midtveis i siste periode. Han deler dermed den norske rekorden for færrest kamper ved første målpoeng med Anders Myrvold. Den 5. januar 2011 scoret han sitt første mål i NHL da han 3 minutter og 9 sekunder inn i forlengningen mot Carolina Hurricane satte pucken i mål, hvilket sørget for en 2-1 seier for New York Rangers. Tidligere i kampen hadde han også gitt en målgivende til Matt Gilroy som ga New York Rangers ledelsen nesten ni minutter inn i sluttperioden. Den 13. april 2011 ble Zuccarello den andre nordmann gjennom tidene som spilte en sluttspillskamp i NHL. Kampen endte med 2-1 tap i sudden death mot Washington Capitals.

Zuccarello hadde en sterk sesongoppkjøring opp mot 2011/12-sesongen, med blant annet 2 målgivende pasninger i kampen mot Frölunda og et mål i kampen mot HC Slovan Bratislava og han ble ofte roset av daværende trener John Tortorella og lagkamerater. Han startet sesongen hos Rangers den 7. oktober i et 2-3 tap på straffeslagskonkurranse mot Los Angeles Kings, en kamp hvor han pådro seg en tominutters utvisning for boarding og en bot på 2 500 dollar etter å ha taklet Kyle Clifford i ryggen. Etter ytterligere to tap mot Anaheim Ducks og New York Islanders ble Zuccarello sendt til farmerlaget Connecticut Whale i AHL den 15. september.

Zuccarello tilbrakte mesteparten av sesongen hos Whales og scoret 12 mål samt hadde 24 målgivende pasninger på 37 kamper. Han spilte også for Eastern Conference i AHLs all-starkamp hvor han noterte seg for et mål og to målgivende pasninger.

Den 11. mars 2012 ble han hentet tilbake fra farmerlaget for å spille for Rangers mot New York Islanders. Rangers hadde i løpet av sesongen slitt med overtallsspillet og lagkaptein Ryan Callahan og forsvarsspiller Michael Del Zotto var ute med skade. I en 4-3 seier på overtid sørget han for en målgivende pasning på Brad Richards' 2-2-utlikning og fikk i alt 10 minutter og 40 sekunder istid, hvorav det meste var i overtallsspill. I sine 10 kamper spilte han sammen med førsterekken i overtallsspill og scoret to mål og hadde én målgivende pasning. Han spilte sin siste kamp for sesongen den 23. mars 2012 etter å ha brukket håndleddet i en kamp mot Buffalo Sabres. Zuccarello blokkerte et skudd fra Sabres' forsvarsspiller Jordan Leopold, som traff mellom hansken på venstre hånd og albuebeskytteren.

### Metallurg Magnitogorsk

Den 26. mai 2012 hevdet den russiske KHL-klubben Metallurg Magnitogorsk at de hadde signert Zuccarello for en toårskontrakt. Dette ble imidlertid ikke bekreftet hverken av Zuccarello selv eller av agenten Erik Ryman. Førsteprioriteten for Zuccarello var å bli i NHL, men det var kun aktuelt hvis han ble tilbudt en enveiskontrakt. Andre KHL-klubber som viste sin interesse for Zuccarello var SKA St. Petersburg og Atlant Mytisjtsji.

Den 1. juni 2012 ble det klart at Zuccarello hadde akseptert tilbuddet om to-årskontrakt med Metallurg Magnitogorsk, med en klausul som ga ham mulighet for å kunne returnere til Rangers. Da han debuterte for Metallurg den 6. september 2012 ble han den tredje nordmannen som har spilt i KHL. Han noterte seg for sitt aller første KHL-mål den 15. oktober. Den 30. januar 2013 spilte Zuccarello en historisk kamp mot SKA St. Petersburg, da dette var den første KHL-kampen mellom 2 norske spillere (Zuccarellos Metallurg mot Patrick Thoresens SKA). I alt spilte Zuccarello 44 grunnspillskamper (hvor han scoret 11 mål og hadde 17 målgivende) og 7 sluttspillskamper i KHL (hvor han scoret 2 mål og hadde 2 målgivende).

### Retur til Rangers

Zuccarellos Metallurg røk ut i Gagarin Cup-sluttspillets første runde etter å ta tapt for Salavat Julajev Ufa, og han sluttet seg derfor til «Camp Roy», landslagstrener Roy Johansens treningsleir i forkant av ishockey-VM. Men kort tid etter uttalte New York Rangers' general manager Glen Sather til avisen The New York Post at han var interessert i muligheten om å hente Zuccarello tilbake til Rangers. Rangers' hadde hatt en middels sesong (med et av ligaens dårligste overtallsspill) og sto i fare for å gå glipp av sluttspillet, og Sather mente at Zuccarello kunne skape nytt liv i det skuffende overtallsspillet.

Den 6. mars 2013 bekreftet Zuccarellos agent i USA Don Meehan at det pågikk samtaler mellom Rangers og Zuccarello hvor kravet var at Zuccarello fikk en solid enveiskontrakt (samme lønn i Rangers som i farmerlaget) om han skulle la seg lokke ut av kontrakten med Metallurg. Den 25. mars 2013 fikk han tilbudt en enveiskontrakt verdt $700 000 (eller $137 000 i alt for de resterende 16 kampene), og signerte offisielt under kontrakten den 28. etter å ha ha fått grønt lys fra Metallurg. Om kontraktforslaget sa han:

> Det er en sjanse jeg må ta. Man får ikke så mange av dem her i livet, og hvis det kommer et ålreit tilbud, er det den beste ligaen i verden. Det skader ikke å prøve.
> 
> 
> 

Han gjorde comeback for Rangers den 30. mars 2013 i kampen mot Montreal Canadiens. Han fikk mye tillit i form av istid av trener John Tortorella og stod for flere målsjanser, men kunne allikevel ikke forhindre et 0–3-tap. To dager senere noterte han sin første assist for sesongen i en 4–2-seier over Winnipeg Jets. Den 11. april satte Zuccarello inn det avgjørende målet i straffeslagskonkurransen mot Toronto Maple Leafs, og den 16. april scoret han sitt første mål for sesongen i et 2–4-tap mot Philadelphia Flyers.

Den 30. juli 2013 signerte han en ny ettårsavtale med New York Rangers verdt 1,15 millioner dollar og unngikk dermed lønnsmekling med en uavhengig tredjepart. Etter en svak sesongstart uten mål og assist ble han vraket innen sesongens åttende kamp, hvor Rangers tapte 1–2 til Flyers. I en 3-2 seier over Detroit Red Wings scoret han sitt første mål for sesongen etter vrakingen dagen før. I månedene etter vrakingen skulle Zuccarello vise seg å bli en av Rangers' viktigste offensive spillere, og noterte seg for 14 poeng på 17 kamper i november. I slutten av desember ble han klubbens poengkonge etter en 3–4-seier over Tampa Bay Lightning. Hans prestasjoner i NHL førte til at han vant prisen for årets lagspiller på idrettsgallaen 2014, og ble dermed den andre ishockeyspilleren til å motta den prisen (Patrick Thoresen vant prisen året før). Den 16. januar 2014 scoret han det eneste målet i en seier over Red Wings, og med sitt 12. mål for sesongen slo han dermed Espen «Shampo» Knutsen gamle rekord på 11 mål i én NHL-sesong blant norske spillere. I Stanley Cup-sluttspillet 2014 ble han den første nordmannen noensinne som har deltatt i en Stanley Cup-finale.

Den 22. juli 2014 inngikk Zuccarello en ettårskontrakt med Rangers verdt 3,5 millioner dollar to dager innen en «arbitration»-høring i NHLs uavhengige forliksråd planlagt for to dager senere. På tross av traderykter i løpet av sesongen forlenget han med Rangers den 2. mars 2015 med en fireårskontrakt på 4,5 millioner dollar. Han spilte en stor rolle sammen med Rick Nash i og noterte seg for 15 mål og 49 målpoeng i løpet av sesongen (5.-plass på Rangers' poengtabell).

### Skade og comeback

Den 24. april 2015 ble Zuccarello alvorlig skadet i kamp syv av Conference-kvartfinalen av Stanley Cup-sluttspillet mot Pittsburgh Penguins, da han ble truffet av en puck i hodet med tre minutter og 58 sekunder igjen av første periode. Skaden resulterte i ett kraniebrudd og hjerneblødning, og han mistet midlertidig taleevnen og følelsen i ansiktet og den ene armen. Rangers endte senere med å tape til Tampa Bay Lightning i Conference-finalen.

Til tross for å ha pådratt seg en karrieretruende hodeskade ville 2015/16 bli hans beste NHL-sesong til dato. I førsterekken sammen med Rick Nash og Derick Brassard, noterte han seg med fire mål etter åtte kamper. Den 30. oktober ble Zuccarello den andre nordmannen i NHL-historien med et hat-trick da Rangers slo Toronto Maple Leafs 3–1. Etter å ha toppet New York Rangers målpoengliga med 9 mål og 9 målgivende pasninger på 15 kamper ble han i november forhåndsuttatt av NHLs eksperter til NHLs All Star-kamp 31. januar 2016, men etter en nedgang ble han i siste ende ikke tatt ut til All Star-kampen.

På tross av dette var han en av Rangers' viktigste spillere. Etter 41 kamper og halvspilt sesong i grunnserien toppet han stadig klubbens poengliga med 16 mål og 15 målgivende pasninger. Ved Idrettsgallaen 2016 var han nominert til tre priser, Årets mannlige utøver, med begrunnelsen «har spilt seg til stjernestatus i NHL-klubben New York Rangers», Årets lagspiller med samme begrunnelse og den mest prestisjefylte utmerkelsen Årets navn. Zuccarello stakk av med prisen for Årets lagspiller for tredje året på rad og Årets navn. Den 18. februar 2016 satte Zuccarello personlig bestenotering med sitt 20. NHL-mål for sesongen da Rangers slo Toronto Maple Leafs på bortebane. Den 5. april noterte Zuccarello seg med to assist i 3−2-seieren over Tampa Bay Lightning, og satte dermed en ny personlig rekord med 61 målpoeng i samme sesong (26 mål og 35 assist). Han ble dermed Rangers poengkonge for andre gang i karrieren, og ble tildelt Steven McDonald Extra Effort-prisen for andre gang. Den 1. mai 2016 ble det kjent at Zuccarello var nominert til Bill Masterton-troféet (som gis til spilleren som har vist spesielt god sportsånd, sterk utholdenhet på isen og dedikasjon til idretten), sammen med Jaromír Jágr (Florida Panthers) og Pascal Dupuis (Pittsburgh Penguins). Det imponerende comebacket fikk dog en tidlig slutt i Stanley Cup-sluttspillet, da Rangers røk ut i Conference-kvartfinalen mot Pittsburgh Penguins med 1–4 i kamper.

Den 4. oktober 2017 ble Zuccarello utnevnt til en av lagets assisterende lagkapteiner. Den 12. mars 2018 noterte Zuccarello sitt 100. mål i sin NHL-karriere i en 6–3-seier over Carolina Hurricanes.

Zuccarello hadde en god start på 2018/19-sesongen med ti poeng på de tolv første kampene. Dette ble etterfulgt av en svak periode fra 1. november til 10. januar 2019, hvor han slet med målproduksjonen og hadde kun ett mål og fire assists på 18 kamper. Dette var ikke kun et resultat av en lyskestrekk, men også av alle overgangsryktene i perioden. Etter et møte med trener David Quinn, og en permanent plass i førsterekken sammen med Mika Zibanejad og Chris Kreider, løsnet det for fullt igjen. Fra kampen den 12. januar mot New York Islanders til kampen mot Minnesota Wild den 21. februar noterte Zuccarello seg for 7 mål og 22 målpoeng på 16 kamper, og ble beskrevet som grunnen for førsterekkas suksess.

### Dallas Stars

Den 24. februar 2019 ble Zuccarello tradet til Dallas Stars i bytte mot et betinget andrerundevalg i NHL-draften 2019 (som blir omgjort til et førsterundevalg dersom Dallas vinner to runder i sluttspillet) og et betinget tredjerundevalg (som blir et førsterundevalg dersom Zuccarello signerer kontrakt med Dallas etter sesongen). I førsterekken sammen med noterte han seg for et mål og en assist i en 4–3-seier over Chicago Blackhawks. Det som så ut som en drømmedebut ble ødelagt av en armskade som han pådro seg i midten av 2. periode, som medførte et mulig skadefravær på minst fire uker.

### Minnesota Wild

Etter å ha dratt fra Stars som en «free agent» etter 2018/2019-sesongen (hvor han bare spilte mot slutten av 2019 sesongen på grunn av kontrakt og skade), signerte Zuccarello en femårig kontrakt med Minnesota Wild verdt $30 millioner den 1. juli 2019 etter å ha sikret seg 40 poeng (12 mål og 48 assists) på 48 kamper i Rangers/Stars i 2018/2019-sesongen.

Som en kommentar til overgangen sa Zuccarello dette: "Jeg er veldig opprømt over å tilbringe de neste 5 årene i Minnesota. Det er en hockey-gal stat. Når du kaller deg "The State of Hockey, må det bety noe, Jeg elsker det om Minnesota. Favorittspilleren min da jeg vokste opp var (tildligere Wild forward Marian) Gaborik, han spilte for Minnesota, så jeg har alltid fulgt med på det laget.

"Det er virkelig veldig spennende for meg å komme til dette laget. Jeg liker å ha muligheten til å skape noe spesielt med gruppen og alle rundt. Det er viktig for meg å vite at jeg skal tilbringe mange år med det samme laget og skape den type bånd. Det var virkelig viktig for meg og jeg et veldig glad for at de ga meg den sjansen".

Landslagskarriere
-----------------

| Medaljeoversikt |
| --- |
| Konkurrerte for Norges flagg Norge |
| Ishockey |
| U18-VM |
| Gull | 2005 Slovenia |  Divisjon I Gruppe B |

Zuccarello har spilt 29 offisielle landskamper for Norge (OL og VM-kamper samt OL-kvalifiseringskamper).

Zuccarello debuterte på det norske landslaget i 2008 da Norge spilte ishockey-VM i Canada, hvor han noterte seg for et mål. Han var også med i troppen som spilte ved OL i Vancouver i 2010 og spilte her i førsterekken sammen med Tore Vikingstad og Patrick Thoresen. I alt noterte han seg for et mål mot Slovakia og 2 målgivende pasninger. Under ishockey-VM i Tyskland noterte han seg for 3 mål og 1 målgivende pasning, blant annet et mål da Norge slo stornasjonen Tsjekkia for første gang i VM- eller OL-sammenheng.

Fra 2011 til 2015 har Zuccarello av forskjellige årsaker ikke hatt mulighet for å spille for Norge i VM. I 2011 måtte han stå over etter å ha pådratt seg et brudd i hånden i en AHL-sluttspillkamp for Connecticut Whale mot Portland Pirates 21. april 2011. I 2012 var han igjen rammet av skade (brukket håndledd) og fordi at New York Rangers fortsatt spilte sluttspill. I både 2013 og 2014 var han opptatt med å spille Stanley Cup-sluttspill for New York Rangers. I 2015 pådro han seg et kraniebrudd og hjerneblødning i kamp syv av Conference-kvartfinalen av Stanley Cup-sluttspillet mot Pittsburgh Penguins og var dermed ute for resten av sesongen.

Zuccarello ble som eneste NHL-spiller tatt ut til troppen til OL i Sotsji i 2014. Turneringen ble en skuffelse for Norge, som endte med fire tap og en 12.-plass i turneringen. Zuccarello spilte 3 kamper og hadde null poeng. I gruppespillskampen mot Østerrike pådro han seg et brudd i venstrehånden da han stoppet et skudd, hvilket gjorde at han ikke kunne spille den siste kvalifiseringskampen mot Russland.

Den 3. mars 2016 ble det kjent at Zuccarello skulle spille OL-kvalifisering på Jordal Amfi i Oslo mot Frankrike, Italia og Kasakhstan. Dagen før ble han også tatt ut til Europas lag i World Cup som spilles i Toronto i september 2016, sammen med 5 slovaker, 4 dansker, 2 sveitsere, 2 tyskere, 1 østerriker og 1 slovener.

Da New York Rangers røk ut i Conference-kvartfinalen mot Pittsburgh Penguins i Stanley Cup-sluttspillet 2016 åpnet dette for Zuccarellos første VM-deltakelse siden 2010. Zuccarello uttrykte selv ønske om å delta i trener Roy Johansens siste VM-turnering: «Det er siste året til Roy. Det er også en av grunnene til at jeg ville være med. Jeg har hatt ham siden jeg var 17 eller 18 og var på landslaget.» VM-deltagelsen var dog usikker ettersom at Rangers kunne be Zuccarello om å stå over VM. Grunnene til dette omfattet hodeskaden han pådro seg året før, veldedighetsarbeidet sammen med Right To Play i Tanzania sommeren 2015, en lang NHL-sesong på 86 kamper og kun en kort pause innen OL-kvalifisering og World Cup i september 2016. Etter et møte med New York Rangers' general manager Jeff Gorton fikk Zuccarello tillatelse til å spille VM for Norge.

### Landslagsstatistikk

| År | Lag | Mesterskap | Resultat |  | SK | M | A | P | UTV |
| --- | --- | --- | --- | --- | --- | --- | --- | --- | --- |
| 2004 | Norge | Junior-VM | 10.-plass | 6 | 0 | 2 | 2 | 8 |
| 2005 | Norge | U18-VM-D1 | 11.-plass | 5 | 2 | 3 | 5 | 6 |
| 2006 | Norge | Junior-VM | 10.-plass | 6 | 0 | 2 | 2 | 4 |
| 2007 | Norge | Junior-VM-D1 | 19.-plass | 5 | 2 | 5 | 7 | 2 |
| 2008 | Norge | VM | 8.-plass | 7 | 1 | 0 | 1 | 2 |
| 2009 | Norge | VM | 11.-plass | 6 | 3 | 0 | 3 | 8 |
| 2010 | Norge | OL | 10.-plass | 4 | 1 | 2 | 3 | 2 |
| 2010 | Norge | VM | 9.-plass | 6 | 3 | 1 | 4 | 2 |
| 2014 | Norge | OL | 12.-plass | 3 | 0 | 0 | 0 | 2 |
| 2016 | Norge | VM | 10.-plass | 7 | 1 | 2 | 3 | 4 |
| 2018 | Norge | OL-kv. | Kv. | 3 | 2 | 3 | 5 | 0 |
| 2016 | Team Europe | WC | 2.-plass | 6 | 1 | 3 | 4 | 4 |
| Junior total | 22 | 4 | 12 | 16 | 20 |
| Senior total | 39 | 12 | 11 | 23 | 24 |

SK = Spilte kamper, 
M = Mål, 
A = Assist, 
P = Poeng, 
UTV = Utvisninger

Sponsorbråk
-----------

I 2013 offentliggjorde han en reklameavtale med bettingselskapet Unibet. Det norske ishockeyforbundet reagerte hardt, og nektet Zuccarello å spille for landslaget. Zuccarello gikk selv ut og kritiserte forbundet for å være trangsynte.

Utmerkelser
-----------

 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| NHL

| Utmerkelse | År |
| --- | --- |
| Bill Masterton Memorial Trophy (nominasjon) | 2016 |
| Prince of Wales Trophy(Eastern Conference-mestere) | 2014 |

NHL (nominasjoner)

| Utmerkelse | År |
| --- | --- |
| Bill Masterton Memorial Trophy (nominasjon) | 2016 |

New York Rangers

| Utmerkelse | År |
| --- | --- |
| Vinner av Steven McDonald Extra Effort Award | 2014, 2016, 2017 |

AHL

| Utmerkelse | År |
| --- | --- |
| AHL All-Star kamp | 2012 |

SHL

| Utmerkelse | År |
| --- | --- |
| Guldhjälmen (mest verdigfulle spiller) | 2010 |
| Flest poeng i Elitserien | 2010 (64) |
| Flest poeng av en utlending i Elitserien | 2010 |

  | GET-ligaen

| Utmerkelse | År |
| --- | --- |
| Seriemester med Frisk Asker | 2007/08 |
| NM-sølv NM-sølv med Frisk Asker | 2008 |

Norge

| Utmerkelse | År |
| --- | --- |
| Gullpucken | 2010 |
| Årets lagspiller på Idrettsgallaen | 2014, 2015, 2016 |
| Utøvernes pris på Idrettsgallaen | 2016 |
| Aftenpostens gullmedalje | 2015 |

U18-VM i ishockey

| Utmerkelse | År |
| --- | --- |
| Gullmedalje Gullmedalje ved U18-VM Divisjon I B | 2005 |

  |   |

Rekorder
--------

#### NHL

* Flest mål av en norsk spiller på én sesong: 26 (2015/16-sesongen)
* Flest målpoeng av en norsk spiller på én sesong: 61 (2015/16-sesongen)

Karrierestatistikk
------------------

### Klubbkarriere

|   |   | Grunnserie |   | Sluttspill |
| --- | --- | --- | --- | --- |
| Sesong | Klubb | Liga | KS  | M  | A  | P | PIM | ± | KS  | M  | A  | P | PIM | ± |
| 2004–05 | Frisk Asker Ishockey | UPC-ligaen | 1 | 0 | 0 | 0 | 0 |  | — | — | — | — | — |  |
| 2005–06 | Frisk Tigers | UPC-ligaen | 21 | 5 | 3 | 8 | 12 |  | 4 | 0 | 0 | 0 | 2 |  |
| 2006–07 | Frisk Asker Ishockey | UPC-ligaen | 43 | 34 | 25 | 59 | 36 |  | 7 | 4 | 4 | 8 | 2 |  |
| 2007–08 | Frisk Asker Ishockey | GET-ligaen | 33 | 24 | 40 | 64 | 48 |  | 15 | 12 | 15 | 27 | 24 |  |
| 2008–09 | MoDo Hockey | Elitserien | 35 | 12 | 28 | 40 | 38 | — | — | — | — | — |
| 2009–10 | MoDo Hockey | Elitserien | 55 | 23 | 41 | 64 | 62 |  | — | — | — | — | — |  |
| 2010–11 | Connecticut Whale | AHL | 36 | 13 | 16 | 29 | 16 |  | 2 | 1 | 1 | 2 | 4 |  |
| 2010–11 | New York Rangers | NHL | 42 | 6 | 17 | 23 | 4 |  | 1 | 0 | 0 | 0 | 2 |  |
| 2011–12 | Connecticut Whale | AHL | 37 | 12 | 24 | 36 | 22 |  | — | — | — | — | — |  |
| 2011–12 | New York Rangers | NHL | 10 | 2 | 1 | 3 | 6 |  | — | — | — | — | — |  |
| 2012–13 | Metallurg Magnitogorsk | KHL | 44 | 11 | 17 | 28 | 30 |  | 7 | 2 | 2 | 4 | 10 |  |
| 2012–13 | New York Rangers | NHL | 15 | 3 | 5 | 8 | 8 |  | 12 | 1 | 6 | 7 | 4 |  |
| 2013–14 | New York Rangers | NHL | 77 | 19 | 40 | 59 | 32 |  | 25 | 5 | 8 | 13 | 20 |  |
| 2014–15 | New York Rangers | NHL | 78 | 15 | 34 | 49 | 45 |  | 5 | 0 | 2 | +2 | 0 |  |
| 2015–16 | New York Rangers | NHL | 81 | 26 | 35 | 61 | 34 | 2 | 5 | 1 | 1 | 2 | 4 | −2 |
| I alt i GET-ligaen | 98 | 63 | 68 | 131 | 96 |  | 26 | 16 | 19 | 35 | 28 |  |
| I alt i SHL | 90 | 35 | 69 | 104 | 100 |  | — | — | — | — | — |  |
| I alt i NHL | 303 | 71 | 132 | 203 | 129 | +43 | 48 | 7 | 17 | 24 | 30 | +4 |

### Landslagskarriere

| År | Landslag | Turnering | Plassering |   | KS  | M  | A  | P | PIM | ± |
| --- | --- | --- | --- | --- | --- | --- | --- | --- | --- | --- |
| 2004 | Norges flagg Norge U18 | U18-VM |  | 6 | 0 | 2 | 2 | 8 |  |  |
| 2005 | Norges flagg Norge U18 | U18-VM divisjon I |  | 5 | 2 | 3 | 5 | 6 |  |
| 2006 | Norges flagg Norge U20 | U20-VM |  | 6 | 0 | 2 | 2 | 4 |  |
| 2007 | Norges flagg Norge U20 | U20-VM divisjon I |  | 5 | 2 | 5 | 7 | 2 |  |
| 2008 | Norges flagg Norge | VM | 8.-plass | 7 | 1 | 0 | 1 | 2 |  |
| 2009 | Norges flagg Norge | OL-kvalifisering | **Kvalifisert til OL** | 3 | 0 | 0 | 0 | 0 |  |
| 2009 | Norges flagg Norge | VM | 11.-plass | 6 | 3 | 0 | 3 | 8 |  |
| 2010 | Norges flagg Norge | Vinter-OL | 10.-plass | 4 | 1 | 2 | 3 | 2 |  |
| 2010 | Norges flagg Norge | VM | 9.-plass | 6 | 3 | 1 | 4 | 2 |  |
| 2014 | Norges flagg Norge | Vinter-OL | 12.-plass | 3 | 0 | 0 | 0 | 2 |  |
| 2016 | Norges flagg Norge | VM | 10.-plass | 7 | 1 | 2 | 3 | 4 | –2 |
| 2016 | Norges flagg Norge | OL-kvalifisering | **Kvalifisert til OL** | 3 | 3 | 2 | 5 | 0 | 0 |
| 2016 | Europas flagg Team Europe | World Cup | TBA | — | — | — | — | — |  |
| I alt for U18-landslaget | 11 | 2 | 5 | 7 | 14 |  |
| I alt for U20-landslaget | 11 | 2 | 7 | 9 | 6 |  |
| I alt for A-landslaget | 39 | 12 | 7 | 19 | 20 |  |

Referanser
----------

1. ↑   www.bt.no, besøkt 23. desember 2015[Hentet fra Wikidata]
2. ↑   www.aftenposten.no[Hentet fra Wikidata]
3. ↑   www.nettavisen.no[Hentet fra Wikidata]
4. ↑  «Zuccarello klar for sluttspilljagende Dallas Stars». *ABC Nyheter* **(norsk)**. 24. februar 2019. Besøkt 24. februar 2019.
5. ↑  Mats Zuccarello Aasen Arkivert 17. september 2014 hos Wayback Machine. på Right To Play
6. ↑  *Gullfabrikken - Om eventyret Norges Toppidrettsgymnas*. Lysaker: Dinamo Forlag AS. 2015. s. 186. ISBN 978-82-8071-314-8.
7. ↑  «Akers avis Groruddalen 11. juni 2010». Oslo. 2010.
8. ↑  «Intervista all’italo norvegese Mats Zuccarello» **(italiensk)**. Hockey Time. 30. april 2009. Besøkt 31. oktober 2015.
9. 1 2  «Guttedrømmen går i oppfyllelse» **(norsk)**. Groruddalen.no. 11. juni 2010. Besøkt 7. januar 2011.
10. ↑  Gullpucken 2010 til Mats Zuccarello Aasen Arkivert 6. oktober 2010 hos Wayback Machine. *hockey.no*, 2010-09-14
11. ↑  «Zuccarello scoret i NHL-debuten: - Den største natten i mitt liv» **(norsk)**. NRK. 24. desember 2010. Besøkt 7. januar 2011.
12. ↑  «- Noe jeg alltid vil huske» **(norsk)**. NRK. 28. desember 2010. Besøkt 7. januar 2011.
13. ↑  «Zuccarello ble matchvinner på overtid: - Dette er helt utrolig!» **(norsk)**. NRK. 6. januar 2011. Besøkt 7. januar 2011.
14. ↑  ««Zucca» seks minutter fra drømmestart» **(norsk)**. Nettavisen. 14. april 2011. Besøkt 14. april 2011.
15. ↑  «Rangers-sjefen om Zuccarello: - Han er inne nå» **(norsk)**. VG. 23. september 2011. Besøkt 12. mars 2012.
16. ↑  «Rangers-stjerne om Zucca: - Mats er veldig smart» **(norsk)**. VG. 30. september 2011. Besøkt 12. mars 2012.
17. ↑  «Zuccarello-mål i Slovakia» **(norsk)**. VG. 2. oktober 2011. Besøkt 12. mars 2012.
18. ↑  «Zuccarello bøtelagt for takling i natt» **(norsk)**. VG. 8. oktober 2011. Besøkt 12. mars 2012.
19. ↑  «Zuccarello flyttet ned i AHL etter nytt tap» **(norsk)**. VG. 16. oktober 2011. Besøkt 12. mars 2012.
20. ↑  «Zuccarello markerte seg i allstarkamp» **(norsk)**. VG. 31. januar 2012. Besøkt 12. mars 2012.
21. ↑  «Godkjent for Zuccarello» **(norsk)**. Hockeymagasinet. 11. mars 2012. Besøkt 12. mars 2012. [*død lenke*]
22. ↑  «Zuccarello skadet» **(norsk)**. Hockeymagasinet. 24. mars 2012. Arkivert fra originalen 28. mars 2012. Besøkt 2. juni 2012.
23. ↑  «Mats Zuccarello fractures left wrist, NY Rangers winger sidelined indefinitely after blocking shot by Sabres' Jordan Leopold» **(engelsk)**. NY Daily News. 2. juni 2012. Besøkt 12. mars 2012.
24. ↑  «Магнитогорский "Металлург" подписал контракт с Матсом Зуккарелло» **(russisk)**. Metallurg Magnitogorsk. 26. mai 2012. Arkivert fra originalen 18. september 2012. Besøkt 2. juni 2012.
25. ↑  «Zuccarello til KHL» **(norsk)**. Hockeymagasinet. 26. mai 2012. Besøkt 2. juni 2012. [*død lenke*]
26. ↑  «Zucca: – Ikke bestemt meg ennå» **(norsk)**. Hockeymagasinet. 27. mai 2012. Besøkt 2. juni 2012. [*død lenke*]
27. ↑  «Full forvirring rundt Zuccarello-overgang» **(norsk)**. VG. 27. mai 2012. Besøkt 2. juni 2012.
28. ↑  «Zucca til VG Nett: - Utrolig trist at jeg må dra fra Rangers» **(norsk)**. VG. 1. juni 2012. Besøkt 12. mars 2012.
29. ↑  «Thoresen helt mot Zucca foran hundrevis av norske fans» **(norsk)**. VG. 30. januar 2013. Besøkt 18. februar 2013.
30. ↑  Larry Brooks (27. februar 2013). «GM wants Zuccarello back with Rangers after KHL season» **(engelsk)**. The New York Post. Besøkt 17. april 2013.
31. ↑  «Zucca-agent bekrefter Rangers-samtaler» **(norsk)**. VG. 6. mars 2013. Besøkt 18. april 2013.
32. ↑  «Zucca om NHL-retur: - Det frister helt klart» **(norsk)**. VG. 8. mars 2013. Besøkt 18. april 2013.
33. ↑  «Mats Zuccarello officially signs with NY Rangers, says 'this is where I want to be,' but will not play vs. Ottawa Senators» **(engelsk)**. NY Daily News. 28. mars 2013. Besøkt 18. april 2013.
34. ↑  «Zuccarello-agent: - Han er klar for Rangers» **(norsk)**. VG. 26. mars 2013. Besøkt 18. april 2013.
35. ↑  «Zuccarello til VG: - En sjanse jeg må ta» **(norsk)**. VG. 25. mars 2013. Besøkt 18. april 2013.
36. ↑  «Skuffet Zuccarello Aasen til VG i natt: - Det var tungt» **(norsk)**. VG. 31. mars 2013. Besøkt 18. april 2013.
37. ↑  «Stepan, Callahan carry Rangers past Winnipeg» **(engelsk)**. National Hockey League. 1. april 2013. Besøkt 18. april 2013.
38. ↑  «Rangers beat Maple Leafs in shootout» **(engelsk)**. National Hockey League. 11. april 2013. Besøkt 18. april 2013.
39. ↑  «Zucca med sin første scoring etter NHL-returen» **(norsk)**. VG. 25. mars 2013. Besøkt 18. april 2013.
40. ↑  «Rangers, Zuccarello Agree To One-Year Deal» **(engelsk)**. The New York Rangers Blog. 30. juli 2013. Arkivert fra originalen 7. august 2013. Besøkt 17. januar 2014.
41. ↑  «Zuccarellos agent: - Mats er enig med Rangers» **(norsk)**. VG. 25. mars 2013. Besøkt 17. januar 2014.
42. ↑  «Rangers tapte uten Zuccarello» **(norsk)**. VG. 26. oktober 2013. Besøkt 17. januar 2014.
43. ↑  «Endelig traff Zuccarello: - Det var på tide» **(norsk)**. VG. 27. oktober 2013. Besøkt 17. januar 2014.
44. ↑  «Zucca nyter storspill og mammas kjøttpudding» **(norsk)**. VG. 1. november 2013. Besøkt 17. januar 2014.
45. ↑  «Zuccarello er Rangers beste etter vrakingen» **(norsk)**. VG. 28. november 2013. Besøkt 17. januar 2014.
46. ↑  «Rangers-treneren: - Zuccarello spiller meget godt» **(norsk)**. VG. 30. desember 2013. Besøkt 17. januar 2014.
47. ↑  «Rørt Zucca-mor måtte takke seg selv i prisvinner-tale» **(norsk)**. VG. 5. januar 2014. Besøkt 17. januar 2014.
48. ↑  «Zuccarello matchvinner - slo Shampo-rekord» **(norsk)**. VG. 17. januar 2014. Besøkt 17. januar 2014.
49. ↑  «- Gøy at Zuccarello slår rekordene mine» **(norsk)**. VG. 17. januar 2014. Besøkt 17. januar 2014.
50. ↑  ««Zucca» skadet – Rangers sikret kvartfinale» **(norsk)**. VG. 25. april 2015. Besøkt 31. oktober 2015.
51. ↑  «Lagkameratene begynte å gråte» **(norsk)**. VG. 18. juni 2015. Besøkt 31. oktober 2015.
52. 1 2  «Zuccarello hadde hjerneblødning: - Jeg kunne ikke snakke på fire dager» **(norsk)**. VG. 1. juni 2015. Besøkt 31. oktober 2015.
53. ↑  «Landslagssjefen: – Forteller hvor mentalt sterk «Zucca» er» **(norsk)**. VG. 10. oktober 2015. Besøkt 31. oktober 2015.
54. ↑  «Zuccarello-hat trick i ny Rangers-seier: – Kan ikke misse hver gang» **(norsk)**. VG. 31. oktober 2015. Besøkt 31. oktober 2015.
55. ↑  «Zucca «forhåndsuttatt» til NHLs All Star-kamp» **(norsk)**. VG. 21. november 2015. Besøkt 3. mars 2016.
56. ↑  «Klar for Stjernekampen i november - for dårlig nå: Zucca: – Jeg har ikke spilt bra» **(norsk)**. VG. 7. januar 2016. Besøkt 3. mars 2016.
57. 1 2  «Poengkongen «Zucca» var forberedt på vraking» **(norsk)**. VG. 10. januar 2016. Besøkt 3. mars 2016.
58. ↑  «Statistikken som viser at Zuccarello scorer kun viktige mål» **(norsk)**. VG. 31. desember 2015. Besøkt 3. mars 2016.
59. ↑  «Zucca og co. tapte thrillerkamp – vant to priser på Idrettsgallaen: – Dette er noe jeg kan se tilbake på og skryte av når jeg blir 40-50 år og sitter og tar en øl» **(norsk)**. VG. 9. januar 2016. Besøkt 3. mars 2016.
60. ↑  «Zucca med mål og assist i Rangers-seier» **(norsk)**. VG. 19. februar 2016. Besøkt 3. mars 2016.
61. ↑  «Zuccarello med ny karrierebeste i NHL» **(norsk)**. VG. 6. april 2016. Besøkt 2. mai 2016.
62. ↑  «Zuccarello vant prestisjetung pris» **(norsk)**. VG. 8. april 2016. Besøkt 2. mai 2016.
63. ↑  «Jagr, Zuccarello, Dupuis named Masterton finalists» **(engelsk)**. NHL.om. 1. mai 2016. Besøkt 2. mai 2016.
64. ↑  «Zuccarello nominert til prestisjetung NHL-pris» **(norsk)**. Aftenposten. 8. april 2016. Besøkt 2. mai 2016.
65. ↑  «Lundqvist etter at Rangers ble ydmyket og utslått: – Det føltes pinlig» **(norsk)**. VG. 23. april 2016. Besøkt 2. mai 2016.
66. ↑  Roy Kvatningen (24. februar 2019). «En epoke er over: Mats Zuccarello tilhører ikke lenger New York Rangers» **(norsk)**. Nitten.no. Arkivert fra originalen 25. februar 2019. Besøkt 24. februar 2019.
67. ↑  Roy Kvatningen (25. februar 2019). «Zuccarello med scoring, målgivende og armbrudd i Dallas-debuten» **(norsk)**. Nitten.no. Arkivert fra originalen 25. februar 2019. Besøkt 25. februar 2019.
68. ↑  ««Banens beste-Zucca» skadet i debuten: − Det suger» **(norsk)**. Nitten.no. 24. februar 2019. Besøkt 24. februar 2019.
69. ↑  «Zuccarello agrees to five-year contract with Wild». *NHL.com* **(engelsk)**. 1. juli 2019. Besøkt 14. juli 2019.
70. ↑  «Adelskalender for det norske ishockeylandslaget» (PDF) **(norsk)**. Norges ishockeyforbunds offisielle nettside. 15. mai 2012. Besøkt 18. februar 2013. [*død lenke*]
71. ↑  «Zuccarello: - Miraklenes tid er ikke forbi» **(norsk)**. VG. 11. mai 2010. Besøkt 12. mars 2012.
72. ↑  «Brudd i hånda for Zuccarello» **(norsk)**. VG. 22. april 2011. Besøkt 12. mars 2012.
73. ↑  «Zuccarello om VM-spill for Norge: – Håper jeg slipper å tenke på det» **(norsk)**. VG. 18. april 2015. Besøkt 3. mars 2016.
74. ↑  Sylvarnes, Truls Grane (7. januar 2014). «Slik ser OL-troppen til Roy Johansen ut» **(norsk)**. TV2 Sporten. Besøkt 7. januar 2014.
75. ↑  ««Zucca»: - Ville ta røntgen, men de hadde ikke maskin» **(norsk)**. VG. 22. februar 2014. Besøkt 3. mars 2016.
76. ↑  «Landslagssjef Roy Johansen bekrefter: – «Zucca» spiller OL-kvalifisering» **(norsk)**. VG. 3. mars 2016. Besøkt 3. mars 2016.
77. ↑  «Zuccarello på Europas lag i World Cup» **(norsk)**. VG. 2. mars 2016. Besøkt 3. mars 2016.
78. 1 2  «Sa ja til VM for Norge. Hockeysjefen: – Zucca sprer mye glede» **(norsk)**. VG. 26. april 2016. Besøkt 2. mai 2016.
79. ↑  «Zuccarello fortsatt usikker på VM-spill» **(norsk)**. Nettavisen. 26. april 2016. Besøkt 2. mai 2016.
80. ↑  Øystein Jarlsbo (26. april 2016). «Kommentar: Zucca-ja er gull for hockeygutta» **(norsk)**. VG. Besøkt 2. mai 2016.
81. ↑

Eksterne lenker
---------------

* Offisielt nettsted Rediger på Wikidata

* (en) Mats Zuccarello – kategori av bilder, video eller lyd på Commons Rediger på Wikidata
* (en) Mats Zuccarello – Olympedia Rediger på Wikidata

* (en) Mats Zuccarello – National Hockey League (NHL) Rediger på Wikidata

* (en) Mats Zuccarello – Eurohockey.com Rediger på Wikidata

* (en) Mats Zuccarello – Hockeydb.com Rediger på Wikidata

* (en) Mats Zuccarello – Hockey-Reference.com Rediger på Wikidata

* (en) Mats Zuccarello – Eliteprospects.com Rediger på Wikidata
* Mats Zuccarello på X (tidligere Twitter)
* Norske NHL-rekorder


|  |  |  |
| --- | --- | --- |
| Forrige mottaker:Patrick Thoresen | **Gullpucken**(2010) | Neste mottaker:Anders Bastiansen |
| Forrige mottaker:Kjetil Jansrud | **Aftenpostens gullmedalje**(2015) | Neste mottaker:Ada Hegerberg |

| * v
* d
* r
De olympiske ringer Norges herrelandslag i ishockey under Vinter-OL 2010 |
| --- |
| Målvakter | 30: Ruben Smith **·** 33: Pål Grotnes **·** 34: André Lysenstøen | Norges flagg |
| Forsvarsspillere | 5: Juha Kaunismäki **·** 6: Jonas Holøs **·** 7: Tommy Jakobsen (K) **·** 23: Mats Trygg (A) **·** 36: Lars Erik Lund **·** 47: Alexander Bonsaksen **·** 55: Ole-Kristian Tollefsen |
| Angrepsspillere | 8: Mads Hansen (A) **·** 9: Marius Holtet **·** 10: Lars Erik Spets **·** 19: Per-Åge Skrøder **·** 20: Anders Bastiansen **·** 22: Martin Røymark **·** 26: Kristian Forsberg **·** 29: Tore Vikingstad **·** 35: Martin Laumann Ylven **·** 41: Patrick Thoresen **·** 42: Jonas Solberg Andersen **·** 46: Mathis Olimb **·** 48: Mats Zuccarello Aasen |
| Trenere | Landslagstrener: Roy Johansen **·** Assistenttrener: Knut Stubdal **·** Målvaktstrener: Sam Liebkind |


| * v
* d
* r
De olympiske ringer Norges herrelandslag i ishockey under Vinter-OL 2014 |
| --- |
| Målvakter | 20: Steffen Søberg **·** 30: Lars Haugen **·** 34: Lars Volden | Norges flagg |
| Forsvarsspillere | 4: Daniel Sørvik **·** 6: Jonas Holøs **·** 17: Henrik Ødegaard **·** 23: Mats Trygg **·** 39: Henrik Solberg **·** 47: Alexander Bonsaksen **·** 55: Ole-Kristian Tollefsen (K) |
| Angrepsspillere | 8: Mads Hansen **·** 13: Sondre Olden **·** 19: Per-Åge Skrøder **·** 20: Anders Bastiansen (A) **·** 21: Morten Ask **·** 22: Martin Røymark **·** 26: Kristian Forsberg **·** 28: Niklas Roest **·** 40: Ken André Olimb **·** 41: Patrick Thoresen (A) **·** 43: Fredrik Lystad Jacobsen **·** 45: Robin Dahlstrøm **·** 46: Mathis Olimb **·** 48: Mats Zuccarello Aasen **·** 51: Mats Rosseli Olsen |
| Trenere | Landslagstrener: Roy Johansen **·** Assistenttrener: Bjørn Mathisrud **·** Knut Jørgen Stubdal **·** Målvaktstrener: Per-Erik Alcén |


|  |  |
| --- | --- |
| Oppslagsverk/autoritetsdata | Store norske leksikon **·** Geni
 |